
REFERAT

	Privind aprobarea, pentru anul 2008, a modalitatii de acordare a gratuitatii transportului urban cu mijloace de transport in comun de suprafata si cuantumul acesteia, conform Legii nr.448/2006


            In conformitate cu prevederile art. 21 alin.1, din Legea nr. 448/2006 privind protectia si promovarea drepturilor persoanelor cu handicap ,,Persoanele cu handicap grav  si accentuat beneficiaza de gratuitate pe toate liniile  la transportul urban cu mijloacele de transport in comun de suprafata si cu metroul.”


Alin. 2 al art. 21 din Legea 448/2006 precizeaza: ,,Beneficiaza de prevederile alin. (1) si urmatoarele persoane :


a ) insotitorii persoanelor cu handicap grav, in prezenta acestora;


b ) insotitorii copiilor cu handicap accentuat, in prezenta acestora;


c )insotitorii adultilor cu handicap auditiv si mintal accentuat, in prezenta acestora, pe baza anchetei sociale realizate de catre asistentul social din cadrul compartimentului specializat al primariei in a carei raza teritoriala isi are domiciliul sau resedinta persoanei cu handicap;


d ) asistentii personali ai persoanelor cu handicap grav;


e ) asistentii personali profesionisti ai persoanelor cu handicap grav sau accentuat”.


Potrivit art. 21, alin.3 din legea mai sus mentionate ,,Legitimatia pentru transportul urban cu mijloace de transport in comun de suprafata este valabila pe intreg teritoriu al tarii fiind recunoscuta  de toate regiile de transport local, si este eliberata de directiile generale de asistenta sociala si protectia copilului, costurile fiind suportate din bugetele judetelor, respectiv ale sectoarelor municipiului Bucuresti”


In acest sens presedintele Autoritatii Nationale pentru Persoanele cu Handicap a emis Ordinul nr.62/2007 din 23.04.2007 pentru aprobarea Instructiunilor privind legitimatia pentru transportul urban cu mijloace de transport in comun de suprafata pentru persoanele cu handicap si modelul acesteia.


In conformitate cu prevederile  art. 21, alin 4 si 5 din Legea nr. 448/2006 privind protectia si promovarea dreprurilor persoanelor cu handicap ,,Sumele aferente dreptului prevazut la alin. (1) si (2) se asigura din bugetele locale”, ,,Modalitatea de acordare a gratuitatii si cuantumul acesteia se stabilesc prin hotarare a consiliilor locale”.

Tariful stabilit pentru decontarea gratuitatii transportului urban cu mijloace de transport in comun de suprafata, este de 40 lei aprobat prin H.C.L. nr. 397/26.09.2006.

Prin H.C.L. nr.273/31.07.2007 s-a stabilit modalitatea de acordare a gratuitatii la transportul urban cu mijloace de transport in comun de suprafata, sub forma unei plati lunare pentru un numar mediu de 2614 beneficiari ai transportului urban gratuit, la tariful de 40 lei, incepand cu data de 01.09.2007 pana la data de 31.12.2007.

Avand in vedere expirarea termenului pentru care a fost emisa Hotararea Consiliului Local nr. 273/31.07.2007, la data de 31.12.2007,  Regia Autonoma de Transport Timisoara, prin adresa nr.14194/23.11.2007, inregistrata la Serviciul pentru Protectia Persoanelor cu Handicap sub nr.AS-32691/23.11.2007, si-a exprimat acordul in legatura cu mentinerea pentru anul 2008, a modalitati de acordare a gratuitatii la transportul urban cu mijloace de transport in comun de suprafata, sub forma unei plati lunare pentru un numar mediu de 2614 beneficiari ai transportului urban gratuit, la tariful de 40 lei.

Anexam prezentului referat copia adresei nr.14194/23.11.2007 a Regiei Autonoma de Transport Timisoara.
 In baza  Legii nr. 215/2001 privind Administratia Publica Locala,

      Urmare a celor mai sus prezentate:

                                                    PROPUNEM:

 
A se aproba plata lunara  pentru un numar mediu de 2614 beneficiari ai transportului urban gratuit cu mijloacele de transport in comun de suprafata,incepand cu data de 01.01.2008 pana la data de 31.12.2008.
Beneficiarii gratuitatii pe toate liniile la transportul urban cu mijloace de transport in comun de suprafata sunt persoanele cu handicap grav si accentuat, asistentii personali ai persoanelor cu handicap grav, asistentii personali profesionistii ai persoanelor cu handicap grav sau accentuat, insotitorul persoanei cu handicap grav in prezenta acesteia, insotitorul copilului cu handicap accentuat in prezenta acestuia, insotitorul adultului cu handicap auditiv si mintal accentuat in prezenta acestuia.

Plata lunara a contravalorii transportului urban gratuit cu mijloacele de transport in comun de suprafata se efectueaza de catre Serviciul pentru Protectia Persoanelor cu Handicap, la un tarif de 40 lei aprobat prin H.C.L. nr. 397/26.09.2006  si se suporta din bugetul local, de la Capitolul 68.02-Asigurari si asistenta sociala, Subcapitolul 68.02.06- Asistenta sociala pentru familie si copii, in valoare de 104.560 lei/luna, suma totala  de la 01.01.2008 pana la 31.12.2008 fiind  in valoare totala de 1254720 lei.

 Decontarea contravalorii transportului urban gratuit cu mijloacele de transport in comun de suprafata, pentru persoanele beneficiare mentionate mai sus, se face pe baza facturii emisa de Regia Autonoma de Transport Timisoara, până în  data de 5 ale lunii curente pentru luna precedentă.

